Ռ. Քոչարյանը համոզված է, որ ներկայում կան առագաստի սիրահարներ, նվիրյալ մարդիկ, ովքեր կարող են ժամանակ տրամադրել սպորտաձեւի տարածման ու զարգացման համար։ "Ձեւավորվել է այն թիմը, որին կարելի է վստահել այսպիսի կառույցը,–ավելացրեց նա։–Եթե տեսնենք, որ սպորտաձեւը մասսայական է դառնում, ապա ընդլայնվելու հնարավորություններ այստեղ կան"։ Ձեռք կբերվեն փոքր, սպորտային առագաստանավեր, որոնք հենակետ կդառնան առագաստային սպորտի զարգացման համար։ "Շատ հետաքրքիր, գրավիչ, կլանող սպորտաձեւ է, այլ զգացում ես ապրում տախտակի վրա, ջրի վրա, քամի, ալիք",–տպավորությունները կիսեց նա` նկատելով, որ ձեռք բերված հատուկ գույքն սկսնակներին հնարավորություն է տալիս առանց դժվարությունների մարզվել։ Օլիմպիական այս սպորտաձեւով զբաղվող նախագահը բոլորին առաջարկեց փորձել` կատակելով, որ. "Եթե առաջին անգամ տախտակից վայր չընկնես ու չխեղդվես, ապա սպորտաձեւին կտիրապետես"։